रूमाना अहमद ने 34 गेंदों में छह चौकों की मदद से 42 रन और शमीमा सुल्ताना ने 23 गेंदों में सात चौके लगाते हुये 33 रन बनाये। पूजा वस्त्रकर ने 21 रन पर एक विकेट, राजेश्वरी गायकवाड़ ने 26 रन पर एक विकेट और पूनम यादव ने 21 रन पर एक विकेट लिया। रूमाना अहमद को उनके ऑलराउंड प्रदर्शन के लिये प्लेयर ऑफ द मैच का पुरस्कार दिया गया। रूमाना ने तीन विकेट लेने के बाद नाबाद 42 रन भी बनाये। दिन के एक अन्य मुकाबले में पाकिस्तान ने श्रीलंका को 23 रन से हरा दिया। पाकिस्तान ने चार विकेट पर 136 रन बनाने के बाद श्रीलंकाई पारी को नौ विकेट पर 113 रन पर रोक दिया। थाईलैंड ने मलेशिया को नौ विकेट से पीटा। मलेशियाई टीम को आठ विकेट पर 36 रन पर रोकने के बाद थाईलैंड ने नौ ओवर में ही एक विकेट पर 37 रन बनाकर मैच जीत लिया। थाईलैंड के दो अंक हैं मलेशिया अपने तीनों मैच गंवा चुका है।